Middelsstore, spinkle, vanligvis mer eller mindre brunlige trebukker. De er relativt lite sklerotisert, dekkvingene er mer eller mindre myke og bøyelige. Antennene er tynne, vanligvis lengre enn kroppen hos hannene og omtrent så lange som kroppen hos hunnene. Pronotum er litt til mye lengre enn bredt, gjerne med et par knøler midt på men uten tenner på sidene. Dekkvingene er ofte tilspisset i den bakre delen slik at det ikke dekker hele bakkroppen. Beina er lange og slanke, lårene mer eller mindre klubbeformede.